መድረክ በኦሮምያ ጉዳይ ባለ አምስት ጥያቄ መግለጫ አወጣ
 የኢትዮጵያ ፌደራላዊ ዴሞክራሲያዊ አንድነት መድረክ ዛሬ ባለአምስት ጥያቄ መግለጫ አውጥቷል፡፡ከመድረክ የሕዝብ ግንኙነት ጉዳይ መምሪያ የወጣው ይህ መግለጫ “ሰላማዊ ተቃዋሚዎችን በማሠርና በማንገላታት የኦሮሞን ሕዝብ ሰላማዊና ሕጋዊ ትግል መግታት አይቻልም” የሚል ነው፡፡መድረክ ታሥረዋል ወይም በቁም እሥር ይገኛሉ ብሎ የአሥር የኦሮሞ ፌደራላዊ ኮንግረስ መሪዎችን የስም ዝርዝር ካወጣበት መግለጫው ውስጥ ጥያቄዎቹና ጥሪው እንደሚከተለው ይነበባል፤ መድረክ የኦፌኮ መሪዎች በእሥር ላይ እንደሚገኙ በመጥቀስ ስማቸውን በዘረዘረበት የመግለጫው ክፍል እንዲህ ብሏል፡፡
የኢትዮጵያ መንግሥት ባለሥልጣናት ሰሞኑን ይሰጧቸው በነበሩ መግለጫዎች የአዲስ አበባ ማስተር ፕላን ሕዝብ ካልተቀበለው ተግባራዊ እንደማይደረግ መናገናቸውና ኦሮምያ ውስጥ እየታየ ያለው ሁኔታ “የጥፋት ኃይሎች” ሲሉ በጠሯቸው የተቀነባበረ እንደሆነ በመግለፅ መንግሥቱ “የማያዳግም እርምጃ” እንደሚወስድ ሲያውቁ ቆይተዋል፡፡የመድረክ ምክትል ሊቀመንበርና የሕዝብ ግንኙነት ጉዳይ መምሪያ ኃላፊው አቶ ጥላሁን እንደሻው ለቪኦኤ የሰጡትን መግለጫ ከተያያዘው የድምፅ ፋይል ያዳምጡ፡፡ 